stanford-oval/wikipedia huggingface dataset:
เจลลีร็อกเกต
ประวัติ

จุดเริ่มต้นของวงเกิดขึ้นในปี พ.ศ. 2556 ด้วยการนำเพลงสากลที่มีชื่อว่า Empire State of Mind ของ Alicia Keys มาขับร้องในแบบฉบับของตัวเอง คำว่า Jelly Rocket มีที่มาจากการที่สมาชิกในวงชอบทานไอศกรีม เริ่มมีผลงานครั้งแรกในปี พ.ศ. 2557 จากเพลง How Long เป็นเพลงที่แต่งโดยภัค พูดถึงการคิดถึงใครสักคนและไม่ได้พบกันเป็นเวลานาน โดยแต่งเนื้อร้องเป็นภาษาอังกฤษทั้งหมด เพราะเห็นว่าการเขียนเพลงเป็นภาษาไทยค่อนข้างยากในเรื่องของวรรณยุกต์และสระ เพลงนี้ถูกนำมาเป็นเพลงประกอบโฆษณาที่ชื่อว่า "Lalin" ต่อมาได้ปล่อยเพลงที่มีเนื้อร้องเป็นภาษาไทย ชื่อเพลง ลืม จากนั้นได้ปล่อยเพลงออกมาเรื่อยๆ เช่น อิ่มใจ, เจ้าเหมียว, Under the Mistletoe เป็นเพลงประกอบโฆษณาของขวัญ The Gift
ต่อมาได้เข้าร่วมโครงการของ "Converse Rubber Tracks Bangkok" เป็นโครงการที่เปิดโอกาสให้นักดนตรีหน้าใหม่จากทั่วโลกได้ทำงานกับมืออาชีพทางดนตรี โดยทางวง Jelly Rocket ได้อัดเสียงร้องในเพลง Stay กับค่าย Smallroom เป็นอีกหนึ่งเพลงที่มีเนื้อร้องเป็นภาษาอังกฤษ ต่อมาในปี พ.ศ. 2558 ช่วงปลายเดือนมกราคม เพลง "ลืม" ถูกนำมาถ่ายทอดในรูปแบบมิวสิกวิดีโอ พูดถึงความรักที่ไม่สมหวัง และในปี พ.ศ. 2559 ช่วงปลายเดือนกันยายน เพลง Stay ถูกนำมาเรียบเรียงดนตรีใหม่และถ่ายทอดในรูปแบบมิวสิกวิดีโอ พูดถึงเวลาที่ใกล้จะหมดแล้ว แต่ยังอยากให้เขาอยู่กับเราต่อ ช่วงปลายเดือนพฤศจิกายนปีเดียวกัน เพลง This is Real ถูกนำมาถ่ายทอดในรูปแบบมิวสิกวิดีโอ เป็นเพลงที่มีเนื้อร้องเป็นภาษาอังกฤษเกี่ยวกับความรักของหนุ่มสาวที่ไม่มีทางเป็นไปได้ แต่ก็ปล่อยให้ความรักเกิดขึ้นโดยไม่สนใจสิ่งรอบกาย จากนั้นทางวงได้มีการเปิดจองอัลบั้มรวมเพลงภาษาอังกฤษขึ้นมาอีกด้วย
วันที่ 14 มกราคม พ.ศ. 2560 ได้มีการจัดคอนเสิร์ตของตัวเองเป็นครั้งแรกโดยใช้ชื่อว่า "Lucid Dream Concert" ที่ Live RCA กรุงเทพมหานคร โดยการร่วมมือกับ Malama Collective พร้อมกับการจำหน่ายอัลบั้มเต็มเป็นครั้งแรก โดยใช้ชื่ออัลบั้มว่า Lucid Dream ช่วงกลางเดือนกุมภาพันธ์ได้ปล่อยเพลง เก็บไว้ ซึ่งพูดถึงภาพเรื่องราวเก่าๆ เป็นความโหดร้ายที่ไม่อาจลืมเธอ ทำได้เพียงเก็บซ่อนความรู้สึกเอาไว้ไม่กล้าบอกใคร โดยเป็นการถ่ายทอดในรูปแบบมิวสิกวิดีโอ ซึ่งส่วนใหญ่เป็นภาพบรรยากาศและความทรงจำจากสถานที่ต่างๆ ตอนที่วง Jelly Rocket ไปแสดงคอนเสิร์ตที่ประเทศญี่ปุ่น
สมาชิก

ปั้น - นลพรรณ อัมพุช สำเร็จการศึกษาจากคณะนิเทศศาสตร์ จุฬาลงกรณ์มหาวิทยาลัย
ภัค - ณภัค นิธิพัสกร มีชื่อเดิมว่า จุฑาภัคธ ตั้งไพบูลเวชกิจ สำเร็จการศึกษาจากวิทยาลัยดุริยางคศิลป์ สาขาวิชาดนตรีแจ๊ส (เกียรตินิยมอันดับหนึ่ง) มหาวิทยาลัยมหิดล เป็นผู้อยู่เบื้องหลังและเล่นเปียโนประกอบเพลง กาลเวลาพิสูจน์คน ให้กับวง Cocktail
โม - ชุติกาญจน์ อิสสระเสรี สำเร็จการศึกษาจากวิทยาลัยดุริยางคศิลป์ สาขาวิชาเทคโนโลยีดนตรี มหาวิทยาลัยมหิดล นอกจากเป็นนักดนตรีแล้วยังรับราชการตำรวจด้วย
อัลบั้ม

สังกัด อิสระ
How Long
Stay
อิ่มใจ
ลืม
This is Real
จางหายไป
เจ้าเหมียว
ไม่พอ
เก็บไว้
พักสักที
ซิงเกิ้ลเพลง

| ปี | วันที่เผยแพร่ | ชื่อเพลง | หมายเหตุ | อัลบั้ม |
| --- | --- | --- | --- | --- |
| 2557 | 19 เมษายน | How Long | เพลงประกอบโฆษณา | Lucid Dream |
| 2557 | 29 กันยายน | Stay | เพลงประกอบโฆษณา | Lucid Dream |
| 2558 | 31 มกราคม | ลืม | - | Lucid Dream |
| 2558 | 7 พฤศจิกายน | เจ้าเหมียว | เพลงประกอบภาพยนตร์ | Lucid Dream |
| 2558 | 24 ธันวาคม | Under the Mistletoe | เพลงประกอบโฆษณา | - |
| 2559 | 13 กุมภาพันธ์ | อิ่มใจ | - | Lucid Dream |
| 2559 | 21 กันยายน | Stay | เรียบเรียงดนตรีใหม่ | Lucid Dream |
| 2559 | 25 พฤศจิกายน | This is Real | - | Lucid Dream |
| 2560 | 19 กุมภาพันธ์ | เก็บไว้ | - | Lucid Dream |
| 2560 | 8 สิงหาคม | ไม่พอ | - | Lucid Dream |
| 2560 | 31 ตุลาคม | จางหายไป | - | Lucid Dream |
คอนเสิร์ต

Lucid Dream Concert (14 มกราคม พ.ศ. 2560)
สถานที่: Live RCA, กรุงเทพมหานคร
ผลงานอื่น

Jelly Rocket นำเพลง ย้อนเวลา ของวง Scrubb และวง Scrubb ได้นำเพลง ลืม ของวง Jelly Rocket มาขับร้องในแบบฉบับของตัวเอง เป็นการร่วมมือกันระหว่างศิลปินรุ่นพี่และรุ่นน้อง ต่างค่าย ต่างแนว เพื่อเปิดมุมมองและแลกเปลี่ยนความคิดทางดนตรีในชื่อ "Fungjai Crossplay"
Jelly Rocket เคยเล่นดนตรีเป็นวงเปิดให้กับวง Yellow Fang ที่เมืองชิบูย่า ประเทศญี่ปุ่น และได้รับเชิญให้เข้าร่วมแสดงในงาน "Asia Music Festival" ที่เมืองฮะมะมะสึ ประเทศญี่ปุ่น
Jelly Rocket ขับร้องเพลง How Long ประกอบละครชุดเรื่อง "Dreamtective" ซึ่งออกอากาศในปี พ.ศ. 2561
ในปีพ.ศ. 2561 Jelly Rocket ได้เข้าชิงรางวัลศิลปินหน้าใหม่ยอดเยี่ยม จากสีสัน อะวอร์ดส์ ครั้งที่ 29
รางวัล

Popular Artist (ศิลปินยอดนิยม) จากงานประกาศรางวัล "Fungjai Awards 2016"
Popular Album (อัลบั้มยอดนิยม) จากงานประกาศรางวัล "Fungjai Awards 2017"
เจอร์รี หยาง (วิสาหกร)

| เจอร์รี หยาง |
| --- | --- |
เจอร์รี หยาง
เกิด:  (1968-11-06) 6 พฤศจิกายน ค.ศ. 1968 (56 ปี) ไทเป มณฑลไต้หวัน
อาชีพ: ผู้ก่อตั้ง, อดีต ประธานบริหาร, หัวหน้ายาฮู ยาฮู
คู่สมรส: อะคิโกะ ยะมะซะกิ
เจอร์รี หยาง (จีน: 楊致遠; อังกฤษ: Jerry Yang) หรือ หยางจี้หยวน เกิดวันที่ 6 พฤศจิกายน ค.ศ. 1968 เป็นชาวอเมริกันเชื้อสายจีน (ไต้หวัน) ผู้ประกอบการและผู้ก่อตั้ง อดีตประธานบริหาร และหัวหน้ายาฮู
หยางจี้หยวนเกิดที่ มหานครไทเป มณฑลไต้หวัน เมื่อวันที่ 6 พฤศจิกายน ค.ศ. 1968 พ่อของเขาเป็นคนจีนอพยพมาจากจีนแผ่นดินใหญ่ ส่วนแม่เป็นคนไต้หวัน เขาเป็นลูกชายคนโตในบรรดาลูกชาย 2 คนของพ่อกับแม่ มีน้องชาย หลังจากนั้นเมื่อเขาอายุได้เพียง 2 ปี พ่อก็เสียชีวิตลง แม่ต้องรับบทหนักเลี้ยงดูลูกทั้ง 2 คน ตามลำพัง ปี ค.ศ. 1978 แม่ของเขาพาลูกชายทั้ง 2 คน อพยพไปอยู่ที่ สหรัฐอเมริกา เพื่ออนาคตที่ดีกว่าของเธอและลูกๆ หยางจี้หยวนมีอายุได้เพียง 10 ปี แม่พาเขาและน้องชายไปตั้งรกรากใหม่อยู่ที่เมืองแซนโฮเซ เมืองที่ใหญ่เป็นอันดับที่ 3 ใน แคลิฟอร์เนีย แม้ว่าแม่ของเจอร์รี หยาง จะมีอาชีพเป็นครูสอน ภาษาอังกฤษ ตั้งแต่อยู่ที่ ไต้หวัน แต่เมื่อเจอร์รี หยาง ย้ายมาอยู่ใน สหรัฐอเมริกา ใหม่ๆ นั้น เขาพูดภาษาอังกฤษได้เพียงคำเดียวคือคำว่า "Shoe" ที่แปลว่ารองเท้า เขาต้องปรับตัวเรื่องภาษาอย่างหนัก เป็ยนสิ่งที่ยากลำบากสำหรับคนที่ต้องไปอยู่ในถิ่นฐานใหม่และไม่รู้ภาษาของที่นั่นเลย เจอร์รี และเคน หยาง ต้องเข้าชั้นเรียนเพื่อเรียนภาษาอังกฤษอย่างเข้มช้นอยู่นานถึง 3 ปี กว่าจะใช้ภาษาอังกฤษได้เหมือนเจ้าของภาษา เจอร์รี หยาง เริ่มเรียนมัธยมศึกษาตอนต้นที่ โรงเรียนเซียร์รามอนต์ (Sierramont Middle School) เป็นเวลา 3 ปี วิชาที่เขาสามารถทำคะแนนได้ดี คือ คณิตศาสตร์ หลังจากนั้นจึงเรียนมัธยมศึกษาปลายที่ โรงเรียนพีตมอนด์ ฮิลส์ (Piedmont Hills High School)
เจอร์รี หยาง ทำกิจกรรมหลายอย่าง และได้รับคัดเลือกให้เป็นผู้กล่าวสุนทรพจน์อำลาในวันที่จบการศึกษาของโรงเรียน ต่อมาเข้าศึกษาต่อคณะวิศวกรรมศาสตร์ มหาวิทยาลัยสแตนฟอร์ด และเรียนจบ
วิทยาศาสตรบัณฑิต กับ วิทยาศาสตรมหาบัณฑิต สาขา วิศวกรรมไฟฟ้า โดยใช้เวลาเรียนเพียง 4 ปีเท่านั้น
การทำงาน

เจอร์รี หยาง รู้จักกับเดวิด ไฟโล (David Filo) มาตั้งแต่ปี ค.ศ. 1989 เดวิด ไฟโล แก่กว่าเขา 2 ปี ทั้งคู่ยังไม่เป็นเพื่อนกันจนกระทั่งได้ไปเข้าร่วมหลักสูตรแลกเปลี่ยนทางการศึกษาเป็นเวลา 6 เดือน
ที่เมืองเกียวโตในปี ค.ศ. 1992 ตอนที่กำลังเรียนปริญญาเอกอยู่ในปี ค.ศ. 1993 ทั้งเจอร์รี หยาง และเดวิด ไฟโล เรียนสาขาเดียวกันและเรียนวิชาเดียวกัน งานวิจัยที่พวกเขาทำเมื่อตอนเรียนปริญญาเอก
นั้นก็เกี่ยวข้องกับคอมพิวเตอร์และแผงวงจรไฟฟ้าในคอมพิวเตอร์ เวลาว่างของพวกเขาคือการท่องโลกเวิลด์ ไวด์ เว็บที่ตอนนั้นเพิ่งเกิดขึ้นได้ไม่นาน สิ่งที่พวกเขาพบและเบื่อมากเวลาใช้งาน คือ การไม่มีการ
จัดเก็บเว็บไซต์ในอินเทอร์เน็ต พวกเขาจึงมีแนวคิดว่าควรจะรวบรวมเว็บไซต์ที่มีกระจ่ายอยู่ทั่วโลกให้เข้ามารวมกันไว้เป็นหมวดหมู่ เพื่อจะได้ค้นหาข้อมูลได้ง่ายขึ้น เมษายน ในปี ค.ศ. 1994 เมื่อพวกเขาได้
ร่วมกันก่อตั้งเว็บไซต์หนึ่งขึ้นมา เป็นเว็บไซต์ประเภทเว็บไดเร็กทอรีที่เป็นฐานข้อมูลรวบรวมเว็บ ลิงก์ที่น่าสนใจ โดยเรียบเรียงเป็นหมวดหมู่ที่ชัดเจนสำหรับการค้นหา เว็บไซต์นี้มีชื่อว่า "Jerry's Guide to
the World Wide Web" จากนั้นเปลี่ยนชื่อเป็น "Jerry and David's Guide to the World Wide Web" และต่อมาก็ได้เปลี่ยนชื่อเว็บไซต์นี้ใหม่ว่า "Yahoo!" ที่เป็นคำอุทานและต้องมี
เครื่องหมายอัศเจรีย์ตามหลังด้วย พวกเขาได้ไอเดียการตั้งชื่อ "Yahoo!" มาจากพ่อของเดวิด ไฟโล ในขณะเดียวกันพวกเขาก็องหาหนทางในการเริ่มต้นธุรกิจกับยาฮู ตอนนั้นพวกเขารู้แต่ว่ายาฮูต้องให้บริการฟรี เพราะทุกสิ่งทุกอย่างในโลกอินเทอร์เน็ตนั้นฟรี หลังจากนั้น เจอร์รี หยางและเดวิด ไฟโลได้ผันงานอดิเรกในมหาวิทยาลัยให้กลายเป็นงานประจำอย่างเต็มตัว พวกเขาได้นำยาฮูเข้าจดทะเบียนโดเมนเมื่อ
วันที่  18 มกราคม ค.ศ. 1995 โดยเว็บไซต์ยาฮูได้รับความนิยมมาก ในวันที่ 1 มีนาคม ค.ศ. 1995 เจอร์รี หยาง และเดวิด ไฟโล ได้ร่วมกันก่อตั้ง "Yahoo! Inc."
ชีวิตส่วนตัว

เจอร์รี หยาง พบรักกับ อะคิโกะ ยะมะซะกิ ซึ่งเป็นชาวคอสตาริกันเชื้อสายญี่ปุ่น เรียนจบด้านวิศวกรรมอุตสาหกรรมที่มหาวิทยาลัยสแตนฟอร์ดเจอร์รี หยาง และอะคิโกะ ยะมะซะกิ ทั้งสองรู้จักกันเมื่อตอนเดินทาง
ไปที่เมืองเกียวโตในปี ค.ศ. 1992 ซึ่งเป็นส่วนหนึ่งหลักสูตรแลกเปลี่ยนทางการศึกษาป็นระยะเวลา 6 เดือนของมหาวิทยาลัยสแตนฟอร์ด หลังจากที่คบกันมานาน 5 ปี เจอร์รี หยาง และอะคิโกะ ยะมะซะกิ
ก็สมรสกันเมื่อปี ค.ศ. 1996 ทั้งคู่มีลูกสาว 2 คน
แหล่งข้อมูลอื่น

Jerry Yang's profile in Yahoo! เก็บถาวร 2009-05-07 ที่ เวย์แบ็กแมชชีน
Jerry Yang and Akiko Yamazaki เก็บถาวร 2010-06-28 ที่ เวย์แบ็กแมชชีน
1999 "Time Digital 50" snippet on Yang เก็บถาวร 2011-07-13 ที่ เวย์แบ็กแมชชีน
Stanford Jerry Yang and David Filo Bio เก็บถาวร 2012-01-21 ที่ เวย์แบ็กแมชชีน
Mark & Marc Interview
MetroActive: A Couple of Yahoos
IT Conversations audio interview from the Web 2.0 conference - 7 October 2004
Jerry Yang, Yahoo and the Shi Tao case
Yang's comment on the Shi Tao case
Yahoo CEO paying the price for saying no to Microsoft
[ลิงก์เสีย]
CEO Worldwide / Sector 9 Developer / Vikrom Kromadit : Pocket Book
เจาะจิตผ่าปริศนา

| เจาะจิตผ่าปริศนา |
| --- | --- |
สัญลักษณ์ของรายการ เจาะจิตผ่าปริศนา ที่ออกอากาศในฤดูกาลที่ 2
ประเภท: สืบสวนสอบสวนฆาตกรรม
สร้างโดย: บรูโน เฮลเลอร์
แสดงนำ: ไซมอน เบเกอร์  รอบิน ทันนีย์  ทิม แคง โอไวน์ โยมัน  อะแมนดา ริเกตตี
ประเทศแหล่งกำเนิด: สหรัฐ
จำนวนฤดูกาล: 7 ฤดูกาล
จำนวนตอน: 151 ตอน (รายชื่อตอน)
การผลิต
ความยาวตอน: ประมาณ 43 นาที
ออกอากาศ
เครือข่าย: ซีบีเอส
ออกอากาศ: 23 กันยายน 2551 – 18 กุมภาพันธ์ 2558
เจาะจิตผ่าปริศนา (อังกฤษ: The Mentalist) (ในประเทศไทย ภาพยนตร์ชุดนี้ออกอากาศทางช่อง True Series ของ True Visions ปัจจุบันฉายทาง Warner TV THAI ผ่านกล่อง GMMZ PAY TV ช่อง 399 และตามที่ออกเป็นสื่อบันเทิงตามบ้าน ที่ผลิตและจัดจำหน่ายโดยบริษัท แคททาลิสต์ อัลลายแอนซ์ ประเทศไทย จำกัด) เป็นชื่อภาพยนตร์ชุดสืบเนื่องออกฉายทางโทรทัศน์ในสหรัฐอเมริกา ที่ผลิตโดยช่องซีบีเอส ร่วมกับบริษัท Primrose Hill Productions ในเครือของ Warner Bros. Television ออกฉายในสหรัฐอเมริกาเมื่อ 23 กันยายน พ.ศ. 2551 เป็นเรื่องราวเกี่ยวกับนักจิตวิทยาที่ชื่อแพทริก เจน ที่มีความรู้ความสามารถในการสะกดจิตคน มาเป็นที่ปรึกษาอิสระในสำนักสืบสวนแคลิฟอร์เนีย (California Bureau of Investigation) ซึ่งตั้งอยู่ในเมืองแซคราเมนโต รัฐแคลิฟอร์เนีย เขาเป็นคนช่างสังเกตและจดจำได้อย่างยอดเยี่ยม ในการแก้ปัญหาคดีอาชญากรรมอย่างร้ายแรง ด้วยการใช้ทักษะความช่างสังเกตที่น่าประหลาดใจของเขา บ่อยครั้งเขาได้ใช้ความสามารถในการเป็นนักสะกดจิต ในการคลี่คลายปริศนาแต่ละครั้ง หลังจากสูญเสียภรรยาและลูกให้กับเรดจอห์น ฆาตกรต่อเนื่องที่ยังลอยนวล ซึ่งในความเป็นจริง สำนักสืบสวนแคลิฟอร์เนียไม่มีแล้วในปัจจุบัน เนื่องจากถูกยุบรวมกับอีกหน่วยงานหนึ่งในปี พ.ศ. 2552 กลายเป็นสำนักสืบสวนและข่าวกรองแคลิฟอร์เนีย (California Bureau of Investigation and Intelligence) ภาพยนตร์เรื่องนี้จบการออกอากาศไปแล้วเมื่อวันที่ 18 กุมภาพันธ์ พ.ศ. 2558 ด้วยจำนวนการออกอากาศ 7 ฤดูกาล 151 ตอน
รายชื่อตอน

ดูเพิ่ม: รายชื่อตอน เจาะจิตผ่าปริศนา
เจเจ ฟีลด์

| เจเจ ฟีลด์ |
| --- | --- |
เกิด: John Joseph Feild ค.ศ. 1978 (อายุ 45–46 ปี) Boulder, Colorado, U.S.
ศิษย์เก่า: Fine Arts College Webber Douglas Academy of Dramatic Art
อาชีพ: Actor
คู่รัก: Neve Campbell (2011–)
บุตร: 2
บิดามารดา: Reshad Feild
จอห์น โจเซฟ ฟีลด์ (อังกฤษ: John Joseph Feild; เกิด พ.ศ. 2521)  เป็นนักแสดงภาพยนตร์โทรทัศน์และละครโทรทัศน์ชาวอังกฤษ-อเมริกัน เขาเริ่มอาชีพทางโทรทัศน์ในปี พ.ศ. 2542 ฟีลด์รับบทเป็น Fred Garland ในภาพยนตร์เรื่อง The Ruby in the Smoke ของ Philip Pullman และภาพยนตร์ดัดแปลงทางโทรทัศน์เรื่อง The Shadow in the North ในปี พ.ศ. 2550 เขาแสดงเป็น Henry Tilney ในภาพยนตร์โทรทัศน์ Northanger Abbey ในปีต่อมาเขาได้เปิดตัวใน West End ในการผลิต Ring Round the Moon ตั้งแต่ปี ค.ศ. 2014–2016 ฟีลด์ได้รับบทหลัก John André ใน Turn: Washington's Spies ผลงานภาพยนตร์ของฟีลด์ ได้แก่ Telstar (2009), Captain America: The First Avenger (2011), Austenland (2013), และ Professor Marston and the Wonder Women (2017)
เจาะเวลาผ่าความถี่ฆ่า

| เจาะเวลาผ่าความถี่ฆ่า |
| --- | --- |

กำกับ: เกรกอรี ฮอบลิท
เขียนบท: โทบี เอมเมอริค
อำนวยการสร้าง: เกรกอรี ฮอบลิท ฮอว์ คอค โทบี เอมเมอริค บิล คาร์ราโร
นักแสดงนำ: เดนนิส เควด จิม คาวีเซล อังเดร บราวเออร์ เอลิซาเบธ มิตเชลล์ โนอาห์ เอมเมอริค ชอว์น ดอยล์
กำกับภาพ: เอลาร์ คีวีโล
ตัดต่อ: เดวิด โรเซนบลูม
ดนตรีประกอบ: ไมเคิลคาเมน
ผู้จัดจำหน่าย: นิวไลน์ซินีมา
วันฉาย:   28 เมษายน ค.ศ. 2000 (2000-04-28) 
ความยาว: 118 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 31 ล้านดอลลาร์สหรัฐ
ทำเงิน: 68.1 ล้านดอลลาร์สหรัฐ
เจาะเวลาผ่าความถี่ฆ่า (อังกฤษ: Frequency) เป็นภาพยนตร์อเมริกันในปี ค.ศ. 2000 แนวไซไฟ ระทึกขวัญ ดราม่า กำกับและอำนวยการสร้างโดย เกรกอรี ฮอบลิท เขียนบทโดย โทบี เอมเมอริค นำแสดงโดย เดนนิส เควด และ จิม คาวีเซล โดยเป็นเรื่องราวเกี่ยวกับจอห์น ซัลลิแวน ที่พบเครื่องวิทยุที่พ่อของเขาให้ไว้ก่อนเสียชีวิตภายในบ้าน จอห์นได้คุยกับพ่อของเขาเมื่อครั้งยังมีชีวิตอยู่ ผ่านทางคลื่นวิทยุที่บังเอิญย้อนเวลากลับจากปี 1999 ไปในปี 1969 โดยจอห์นพยายามเปลี่ยนอดีตให้พ่อของเขารอดชีวิตจากอุบัติเหตุ แต่ทุกครั้งที่พ่อของเขาเปลี่ยนบางอย่างในมิติ จอห์นก็ได้พบว่ามันส่งผลต่อมิติของเขาด้วย ขณะเดียวกันการเปลี่ยนแปลงอดีตก่อให้เกิดโศกนาฏกรรมตามมามากมาย
ภาพยนตร์ได้รับเสียงวิจารณ์ที่ดี การถ่ายทำภาพยนตร์เรื่องนี้ ถูกถ่ายทำในโทรอนโตและนิวยอร์กซิตี
นักแสดง

เดนนิส เควด รับบทเป็น ฟรานซิส แพทริค "แฟรงก์" ซัลลิแวน
จิม คาวีเซล รับบทเป็น จอห์น ฟรานซิส "จอห์นนี่" ซัลลิแวน
อังเดร บราวเออร์ รับบทเป็น ซัทช์ เดอลีออง
เอลิซาเบธ มิตเชลล์ รับบทเป็น จูเลีย "จูลส์" ซัลลิแวน
ชอว์น ดอยล์ รับบทเป็น แจ็ค เชฟพาร์ด
โนอาห์ เอมเมอริค รับบทเป็น กอร์ดอน "กอร์โด" เฮิร์ช
เมลิสซา อีรีโก รับบทเป็น ซาแมนธา โทมัส
จอร์แดน บริดเจส รับบทเป็น เกรแฮม กิบสัน
ปีเตอร์ แมคนีล รับบทเป็น บุตช์ ฟอสเตอร์
ไมเคิล เซรา รับบทเป็น กอร์ดอน เฮิร์ช จูเนียร์ ลูกของกอร์ดอน
มารีน ฮิงเกิล รับบทเป็น ซิลซี คลาร์ก
ไมเคิล กรีน รับบทเป็น ตัวเขาเอง
แดเนียล เฮนสัน รับบทเป็น จอห์น "จอห์นนี่" ซัลลิแวน ตอนอายุ 6 ขวบ
สตีเฟน โจฟ รับบทเป็น กอร์ดอน "กอร์โด" เฮิร์ช ตอนอายุ 6 ขวบ
แหล่งข้อมูลอื่น

Frequency ที่อินเทอร์เน็ตมูวีเดตาเบส
Frequency ที่รอตเทนโทเมโทส์
เจสซี ลินการ์ด

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  เจสซี เอลลิส ลินการ์ด
วันเกิด:   (1992-12-15) 15 ธันวาคม ค.ศ. 1992 (31 ปี)
สถานที่เกิด:  วอร์ริงตัน อังกฤษ
ส่วนสูง:  5 ft 9 in (1.75 m)
ตำแหน่ง:  กองกลางตัวรุก / ปีก
ข้อมูลสโมสร
สโมสรปัจจุบัน:  เอฟซีโซล
หมายเลข:  10
สโมสรเยาวชน
:  เฟลตเชอร์มอสส์เรนเจอส์
0000–2000:  เพนคีทยูไนเต็ด
2000–2011:  แมนเชสเตอร์ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2011–2022 |  แมนเชสเตอร์ยูไนเต็ด |  149 |  (20) |
| 2012–2013 |  → เลสเตอร์ซิตี (ยืม) |  5 |  (0) |
| 2013–2014 |  → เบอร์มิงแฮมซิตี (ยืม) |  13 |  (6) |
| 2014 |  → ไบรตันแอนด์โฮฟอัลเบียน (ยืม) |  15 |  (3) |
| 2015 |  → ดาร์บีเคาน์ตี (ยืม) |  14 |  (2) |
| 2021 |  → เวสต์แฮมยูไนเต็ด (ยืม) |  16 |  (9) |
| 2022–2023 |  นอตทิงแฮมฟอเรสต์ |  17 |  (0) |
| 2024– |  เอฟซีโซล |  12 |  (2) |
ทีมชาติ
| 2008 |  อังกฤษ อายุไม่เกิน 17 ปี |  3 |  (0) |
| 2013–2015 |  อังกฤษ อายุไม่เกิน 21 ปี |  11 |  (2) |
| 2016–2021 |  อังกฤษ |  32 |  (6) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 16 มีนาคม 2024
เจสซี เอลลิส ลินการ์ด (อังกฤษ: Jesse Ellis Lingard; เกิด 15 ธันวาคม ค.ศ. 1992) เป็นนักฟุตบอลชาวอังกฤษ เล่นในตำแหน่งกองกลางตัวรุกและปีกให้กับเอฟซีโซลในเคลีกของประเทศเกาหลีใต้
ลินการ์ด ลงเล่นการแข่งขันชุดใหญ่เป็นครั้งแรกขณะถูกยืมตัวให้กับเลสเตอร์ซิตี ในปี ค.ศ. 2012 และถูกการยืมตัวไปยังเบอร์มิงแฮมซิตี และไบรตันแอนด์โฮฟอัลเบียน ในช่วงฤดูกาล 2013–14 และที่ ดาร์บีเคาน์ตี ในปี ค.ศ. 2015 ก่อนถูกดันขึ้นชุดใหญ่และช่วยให้แมนเชสเตอร์ยูไนเต็ด คว้าแชมป์การแข่งขัน ยูฟ่ายูโรปาลีก, เอฟเอคัพ, เอฟเอคอมมิวนิตีชีลด์ และ อีเอฟแอลคัพ อย่างละ 1 สมัย โดยเขาสามารถทำประตูได้ถึง 3 นัดจาก 4 นัดในรอบชิงชนะเลิศ
เขายังเป็นตัวแทนของทีมชาติอังกฤษในระดับอายุไม่เกิน 17 ปี และอายุไม่เกิน 21 ปี  ตามลำดับก่อนที่จะได้ลงเล่นในชุดใหญ่ในเดือนตุลาคม ค.ศ. 2016 และเขาเป็น 1 ใน 23 คนของทีมชาติอังกฤษในการแข่งขันฟุตบอลโลก 2018 ที่รัสเซียเป็นเจ้าภาพ โดยอังกฤษจบลำดับที่สี่ในการแข่งขันครั้งนั้น
สถิติ

| สโมสร | ฤดูกาล | ลีก> ดิวิชัน | ลีก> นัด | ลีก> ประตู | เอฟเอคัพ> นัด | เอฟเอคัพ> ประตู | ลีกคัพ> นัด | ลีกคัพ> ประตู | ถ้วยยุโรป> นัด | ถ้วยยุโรป> ประตู | อื่น ๆ> นัด | อื่น ๆ> ประตู | รวม> นัด | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| แมนเชสเตอร์ยูไนเต็ด | 2011-12 | พรีเมียร์ลีก | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| แมนเชสเตอร์ยูไนเต็ด | 2012-13 | พรีเมียร์ลีก | 0 | 0 | 0 | 0 | 0 | 0 | 0 | 0 | — | — | 0 | 0 |
| แมนเชสเตอร์ยูไนเต็ด | 2013-14 | พรีเมียร์ลีก | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| แมนเชสเตอร์ยูไนเต็ด | 2014-15 | พรีเมียร์ลีก | 1 | 0 | 0 | 0 | 0 | 0 | 0 | 0 | — | — | 1 | 0 |
| แมนเชสเตอร์ยูไนเต็ด | 2015-16 | พรีเมียร์ลีก | 25 | 4 | 7 | 2 | 1 | 0 | 7 | 0 | — | — | 40 | 6 |
| แมนเชสเตอร์ยูไนเต็ด | 2016-17 | พรีเมียร์ลีก | 25 | 1 | 2 | 0 | 4 | 1 | 10 | 2 | 1 | 1 | 42 | 5 |
| แมนเชสเตอร์ยูไนเต็ด | 2017-18 | พรีเมียร์ลีก | 33 | 8 | 6 | 2 | 2 | 3 | 6 | 0 | 1 | 0 | 48 | 13 |
| แมนเชสเตอร์ยูไนเต็ด | 2018-19 | พรีเมียร์ลีก | 27 | 4 | 2 | 1 | 1 | 0 | 6 | 0 | — | — | 36 | 5 |
| แมนเชสเตอร์ยูไนเต็ด | 2019-20 | พรีเมียร์ลีก | 20 | 0 | 3 | 1 | 5 | 0 | 7 | 1 | — | — | 35 | 2 |
| แมนเชสเตอร์ยูไนเต็ด | 2020–21 | พรีเมียร์ลีก | 0 | 0 | 1 | 0 | 2 | 0 | 0 | 0 | — | — | 3 | 0 |
| รวม | รวม | 133 | 18 | 22 | 6 | 15 | 4 | 38 | 4 | 2 | 1 | 210 | 33 |  |
| เลสเตอร์ซิตี (ยืมตัว) | 2012–13 | แชมเปียนชิป | 5 | 0 | — | — | — | — | — | — | — | — | 5 | 0 |
| เบอร์มิงแฮมซิตี (ยืมตัว) | 2013–14 | ฟุตบอลลีกแชมเปียนชิป | 13 | 6 | — | — | — | — | — | — | — | — | 13 | 6 |
| ไบรตันแอนด์โฮฟอัลเบียน (ยืมตัว) | 2013–14 | แชมเปียนชิป | 15 | 3 | — | — | — | — | — | — | 2 | 1 | 17 | 4 |
| ดาร์บีเคาน์ตี (ยืมตัว) | 2014–15 | ลีกแชมเปียนชิป | 14 | 2 | 1 | 0 | — | — | — | — | — | — | 15 | 2 |
| เวสต์แฮมยูไนเต็ด (ยืมตัว) | 2020–21 | พรีเมียร์ลีก | 4 | 3 | 0 | 0 | 0 | 0 | — | — | — | — | 1 | 2 |
| รวมทั้งหมด | รวมทั้งหมด | รวมทั้งหมด | 184 | 32 | 23 | 6 | 15 | 4 | 38 | 4 | 4 | 2 | 264 | 48 |
↑  ลงเล่น 4 นัดใน ยูฟ่าแชมเปียนส์ลีก, และอีก 3 นัดใน ยูฟ่ายูโรปาลีก
1 2  ลงเล่นใน ยูฟ่ายูโรปาลีก
↑  ลงเล่นใน เอฟเอคอมมิวนิตีชีลด์
1 2  ลงเล่นใน ยูฟ่าแชมเปียนส์ลีก
↑  ลงเล่นใน ยูฟ่าซูเปอร์คัพ
↑  ฟุตบอลลีกฟุตบอลลีกแชมเปียนชิป ฤดูกาล 2013–14
สถิติ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
| อังกฤษ | 2016 | 3 | 0 |
| อังกฤษ | 2017 | 5 | 0 |
| อังกฤษ | 2018 | 14 | 4 |
| อังกฤษ | 2019 | 2 | 0 |
| อังกฤษ | 2021 | 7 | 2 |
| รวม | รวม | 31 | 6 |
สถิติ > ประตูในนามทีมชาติ

| ประตูที่ | วันที่ | สนาม | ลงเลนเป็นนัดที่ | คู่แข่ง | คะแนน | ผล | รายการแข่งขัน | อ้างอิง |
| --- | --- | --- | --- | --- | --- | --- | --- | --- |
| 1 | 23 มีนาคม 2018 | อัมสเตอร์ดัมอาเรนา, อัมสเตอร์ดัม, เนเธอร์แลนด์ | 9 |  เนเธอร์แลนด์ | 1–0 | 1–0 | กระชับมิตร |  |
| 2 | 24 มิถุนายน 2018 | สนามกีฬานิจนีนอฟโกรอด, นิจนีนอฟโกรอด, รัสเซีย | 14 |  ปานามา | 3–0 | 6–1 | ฟุตบอลโลก 2018 |  |
| 3 | 15 พฤศจิกายน 2018 | สนามกีฬาเวมบลีย์, ลอนดอน, อังกฤษ | 21 |  สหรัฐ | 1–0 | 3–0 | กระชับมิตร |  |
| 4 | 18 พฤศจิกายน 2018 | สนามกีฬาเวมบลีย์, ลอนดอน, อังกฤษ | 22 |  โครเอเชีย | 1–1 | 2–1 | ยูฟ่าเนชันส์ลีก ฤดูกาล 2018–19 ลีกเอ |  |
| 5 | 5 กันยายน 2021 | สนามกีฬาเวมบลีย์, ลอนดอน, อังกฤษ | 31 |  อันดอร์รา | 1–0 | 4–0 | ฟุตบอลโลก 2022 รอบคัดเลือก |  |
| 6 | 5 กันยายน 2021 | สนามกีฬาเวมบลีย์, ลอนดอน, อังกฤษ | 31 |  อันดอร์รา | 3–0 | 4–0 | ฟุตบอลโลก 2022 รอบคัดเลือก |  |
เกียรติประวัติ

แมนเชสเตอร์ยูไนเต็ด ชุดเยาวชน
เอฟเอ ยูธ คัพ: 2010–11
แมนเชสเตอร์ยูไนเต็ด
เอฟเอคัพ: 2015–16
เอฟเอคอมมิวนิตีชีลด์: 2016
อีเอฟแอลคัพ: 2016–17
ยูฟ่ายูโรปาลีก: 2016–17
อังกฤษ
ยูฟ่าเนชันส์ลีก อันดับที่สาม: 2018–19
แหล่งข้อมูลอื่น

Jesse Lingard profile at the Manchester United F.C. website
Jesse Lingard profile at the Football Association website
เจสซี ลินการ์ด – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
สถิติของ เจสซี ลินการ์ด ที่ Soccerbase
ประวัติ เจสซี่ ลินการ์ด เก็บถาวร 2021-05-26 ที่ เวย์แบ็กแมชชีน ที่ supersportskick
| ด ค กรายชื่อนักกีฬาทีมชาติอังกฤษ – อันดับที่สี่ ฟุตบอลโลก 2018 |
| --- | --- | --- |
|  1 พิกฟอร์ด  2 วอล์กเกอร์  3 โรส  4 ไดเออร์  5 สโตนส์  6 แมไกวร์  7 ลินการ์ด  8 เฮนเดอร์สัน  9 เคน (c)  10 สเตอร์ลิง  11 วาร์ดี   12 ทริปเปียร์  13 บัตแลนด์  14 เวลเบก  15 เคฮิลล์  16 โจนส์  17 เดลฟ์  18 ยัง  19 แรชฟอร์ด  20 แอลลี  21 ลอฟตัส-ชีก   22 อเล็กซานเดอร์-อาร์โนลด์  23 โพป  ผู้ฝึกสอน: เซาท์เกต  |  1 พิกฟอร์ด  2 วอล์กเกอร์  3 โรส  4 ไดเออร์  5 สโตนส์  6 แมไกวร์  7 ลินการ์ด  8 เฮนเดอร์สัน  9 เคน (c)  10 สเตอร์ลิง  11 วาร์ดี   12 ทริปเปียร์  13 บัตแลนด์  14 เวลเบก  15 เคฮิลล์  16 โจนส์  17 เดลฟ์  18 ยัง  19 แรชฟอร์ด  20 แอลลี  21 ลอฟตัส-ชีก   22 อเล็กซานเดอร์-อาร์โนลด์  23 โพป  ผู้ฝึกสอน: เซาท์เกต  |  |
ลินการ์ด ขณะลงเล่นให้กับ แมนเชสเตอร์ยูไนเต็ด ในปี ค.ศ. 2015
ลินการ์ดขณะล่งเล่นให้กับ อังกฤษ พบกับ โคลอมเบีย ใน ฟุตบอลโลก 2018 รอบ 16 ทีมสุดท้าย
เจาะเวลาหาอดีต ภาค 2

| เจาะเวลาหาอดีต ภาค 2 |
| --- | --- |
โปสเตอร์
กำกับ: โรเบิร์ต เซเม็กคิส
เขียนบท: โรเบิร์ต เซเม็กคิส  บ็อบ เกล
อำนวยการสร้าง: นีล แคนตัน บ็อบ เกล
นักแสดงนำ: Michael J. Fox Christopher Lloyd Lea Thompson Thomas F. Wilson
กำกับภาพ: Dean Cundey
ตัดต่อ: Harry Keramidas Arthur Schmidt
ดนตรีประกอบ: Alan Silvestri
ผู้จัดจำหน่าย: Universal Pictures
วันฉาย: 22 พฤศจิกายน ค.ศ. 1989
ความยาว: 108 นาที
ประเทศ:  สหรัฐ
ภาษา: อังกฤษ
ทุนสร้าง: 40 ล้านดอลลาร์สหรัฐ รวมกับภาค3
ทำเงิน: 332 ล้านดอลลาร์สหรัฐ
ก่อนหน้านี้: เจาะเวลาหาอดีต
ต่อจากนี้: เจาะเวลาหาอดีต ภาค 3
ข้อมูลจาก All Movie Guide
ข้อมูลจาก IMDb
เจาะเวลาหาอดีต ภาค 2 (อังกฤษ: Back to the Future Part II) เป็นภาพยนตร์ในปี 1989 เป็นภาคต่อของภาพยนตร์เรื่อง เจาะเวลาหาอดีต ที่ออกฉายในปี 1985 กำกับโดย โรเบิร์ต เซเม็กคิส และเขียนบทโดยเซเม็กคิสและบ็อบ เกล สำหรับภาค 2 และ ภาค 3 หรือ เจาะเวลาหาอดีต ภาค 3 นั้นถ่ายทำต่อเนื่องกัน และออกฉายหลังจากนั้นอีก 6 เดือนต่อมา
ภาค 2 เป็นเรื่องราวการผจญภัยของ มาร์ตี้ แม็กฟลาย และ ด็อก เอ็มเม็ตต์ บราวน์ ที่พวกเขาใช้ไทม์แมชชีน ยานเดอลอรีน ที่สามารถบินได้แล้ว และไม่จำเป็นต้องใช้พลังงานจากพลูโตเนียม ข้ามเวลาไปในปี 2015 และปี 1985 อีกมิติเวลาหนึ่งและปี 1955 ภาค 2 จบด้วยเรื่องราวที่น่าตื่นเต้น ที่ปัญหาทุกอย่างจะจบในภาค 3
เนื้อเรื่อง

ตอนจบของเจาะเวลาหาอดีตภาค 1 ที่ ดร. เอ็มเม็ตต์ บราวน์ ขับรถเดอลอรีนเพื่อไปท่องอนาคต แต่แล้วเอ็มเม็ตต์ก็กลับมาภายในไม่นานนักด้วยท่าทีร้อนรนเพื่อมารับมาร์ตี้และเจนนิเฟอร์ไปสู่อนาคต เอ็มเม็ตต์เล่าว่าในอนาคตเกิดปัญหากับลูกของมาร์ตี้และเจนนิเฟอร์ พวกเขาต้องไปช่วยกันแก้ไข
แหล่งข้อมูลอื่น

เว็บไซต์ทางการ
Back to the Future Part II ที่อินเทอร์เน็ตมูวีเดตาเบส
Back to the Future Part II ที่บ็อกซ์ออฟฟิศโมโจ
Back to the Future Part II ที่รอตเทนโทเมโทส์
Back to the Future Part II ที่เมทาคริติก
เจินหวน จอมนางคู่แผ่นดิน

| เจินหวน จอมนางคู่แผ่นดิน   Empreses in the Palace   The Legend of Zhen Huan |
| --- | --- |
ประเภท: พีเรียด
แสดงนำ: ซุน ลี่   เฉิน เจี้ยนบิน
การผลิต
สถานที่ถ่ายทำ:  จีน
ความยาวตอน: 90 นาที
ออกอากาศ
เครือข่าย: ช่อง7 ช่องวัน ไลน์ทีวี
ออกอากาศ: 30 มิถุนายน พ.ศ. 2561 – 27 มกราคม พ.ศ. 2562
เจินหวน จอมนางคู่แผ่นดิน (อังกฤษ: Empreses in the Palace, The Legend of Zhen Huan) ละครโทรทัศน์จีนแนวพีเรียดอิงประวัติศาสตร์ที่ออกอากาศตอนแรกเมื่อวันที่ 17 พฤศจิกายน พ.ศ. 2554 โดยดัดแปลงจากนวนิยายทางอินเทอร์เน็ตชื่อเดียวกันเรื่องราวของเจินหวนหญิงสาวที่ถูกคัดเลือกให้เข้ามาเป็นพระสนมของ จักรพรรดิยงเจิ้ง แต่ก็ต้องเผชิญกับเกมการเมืองในราชสำนักฝ่ายในแต่เธอก็ต่อสู้ฝ่าฟันจนได้ขึ้นเป็น จักรพรรดินีเซี่ยวเชิ่งเซี่ยน และเป็นพระราชมารดาของ จักรพรรดิเฉียนหลง นำแสดงโดย ซุน ลี่ ในบท เจินหวน และ เฉิน เจี้ยนบิน ในบท จักรพรรดิยงเจิ้ง
สำหรับในประเทศไทยละครโทรทัศน์เรื่องนี้เคยออกอากาศมาแล้วครั้งหนึ่งเมื่อ พ.ศ. 2559 ทาง ช่อง 7 ก่อนกลับมาออกอากาศอีกครั้งทาง ช่องวัน ออกอากาศทุกวันเสาร์-อาทิตย์ เวลา 14.30 – 16.00 น. เริ่มตอนแรกวันเสาร์ที่ 30 มิถุนายน พ.ศ. 2561 พร้อมฉายออนไลน์บน ไลน์ทีวี